વિવેકના શેર અને ઉપરની બે પંક્તિઓ પર તો એક આખું પુસ્તક લખી શકાય. નેટજગતે કેવી રીતે મા ગુર્જરીને જીવતદાન આપ્યું, કોણે કોણે કેવી રીતે આ શુભ કાર્ય કર્યું, ગુજરાતી નેટજગતના વર્તમાન, અને એના ઉજ્વળ ભવિષ્ય – – આ બધી રોમાંચક વાતો એ પુસ્તકમાં રસમય શૈલીમાં રજૂ કરી શકાય. અલબત્ત, પુસ્તક ઇ-બૂક તરીકે પ્રકાશિત થઈ શકે, અને મા ગુર્જરીની કૃપાથી બેસ્ટ સેલર પણ બની શકે ! અલબત્ત, એનું યોગ્ય રીતે વીતરણ થવું જોઈએ. ગુજરાતી બ્લોગ દ્વારા જેને વ્યવસાય કરવો હોય એને માર્ગદર્શન આપતાં પ્રકરણો પણ પુસ્તકમાં હોવાં જોઈએ.